ลี สนุกปะทะ เกรซ ว่าไงถ้าเจอผู้หญิงในละคร เริงริตา แบบ ริตา ?
อีกหนึ่งหนุ่มหน้าใสขวัญใจวัยรุ่นสำหรับ ลี-ฐานัฐพ์ โล่ห์คุณสมบัติ ในละคร เริงริตา ทางช่อง GMM25 กับบท นนท์ หนุ่มสุดกวนที่ประกบคู่กับ เกรซ-กาญจน์เกล้า แถมยังต้องมาปะทะคารมกับนักแสดงรุ่นพี่อย่าง สมาร์ท-กฤษฎา และ เอมี่ กลิ่นประทุม เรียกว่าเป็นอีกความท้าทายใหม่ ซึ่งเจ้าตัวเผยว่า ยอมรับว่าตอนเข้าฉากกับพี่ๆวันแรกๆมีเกร็งบ้างครับ แต่ละคนมากประสบการณ์ทั้งนั้น ฉะนั้นผมจึงต้องทำการบ้านเยอะมากๆ และปรึกษากับพี่โอ๋ผู้กำกับเพื่อทำความเข้าใจว่าตรงนี้ผมสามารถเพิ่มเติมอะไรได้บ้าง พี่โอ๋ก็จะให้คำตอบที่มีเหตุผล จริงๆแล้วก็มีดุบ้าง แต่ผมรู้สึกภาคภูมิใจนะ เพราะผมรู้สึกว่าทำให้ตัวละครมีมิติขึ้นส่วนกับพี่เกรซเจอกันวันแรกพี่เขาก็เข้ามาขอวัดส่วนสูงก่อนเลย เหมือนเป็นการรับน้องเบาๆ (ยิ้ม) พอยืนเทียบดู เขาก็บอกว่า โอเคได้อยู่ แล้วเวลาเข้าฉากด้วยกันพี่เกรซก็จะคอยสอนคอยแนะนำ อย่างเช่นฉากบู๊ต่อยตี พี่เกรซก็จะสอนว่าต้องทำแบบนี้นะ บาลานซ์ตัวยังไง รวมทั้งพี่ๆคนอื่นๆ ไม่ว่าจะเป็น พี่เอมี่ พี่สมาร์ท ก็จะแนะนำเทคนิคต่างๆให้ เรียกว่าได้วิชาความรู้มาเยอะอยู่ครับ แล้วคาแรกเตอร์นนท์ก็จะคล้ายๆผมในเรื่องของความกวนๆ ขี้เล่น เวลาเล่นรับส่งกับพี่เกรซรู้สึกเหมือนโยนบอลใส่กัน พี่เกรซด่ามาเราสวนกลับ แต่ถ้าผมเจอผู้หญิงแบบ ริตา ในชีวิตจริงนะ ก่อนอื่นเลยต้องชั่งน้ำหนักก่อนความดีกับความไม่ดี สิ่งที่เรารับได้กับรับไม่ได้มีอะไรบ้าง หาทางรับมือกับมันด้วยการถามใจตัวเองว่าไหวไหม แล้วหาจุดกึ่งกลางที่ทำได้จริง ยังไงผมก็ฝากละครเรื่องนี้ด้วยนะครับ.>> อ่านเรื่องย่อนิยายทุกเรื่อง คลิกที่นี่ <<
อีกหนึ่งหนุ่มหน้าใสขวัญใจวัยรุ่นสำหรับ ลี-ฐานัฐพ์ โล่ห์คุณสมบัติ ในละคร เริงริตา ทางช่อง GMM25 กับบท นนท์ หนุ่มสุดกวนที่ประกบคู่กับ เกรซ-กาญจน์เกล้า
เริงริตา,นิยาย,ลี ฐานัฐพ์,เกรซ กาญจน์เกล้า,ริตา,ละคร GMM25,หนุ่มสุดกวน,ละคร